google/wiki40b huggingface dataset:
Ktesifon

Ktesifon (persisk: تیسفون / Tisfun), også kalt Seleukia-Ktesifon, er en ruinby som ligger på østsiden av elven Tigris, ca. 30 km sørøst for Bagdad i Irak. Den mest iøynefallende bygningsstrukturen som gjenstår i dag er Ktesifons store buegang (Taq-e Kasra), Hvelvingen (Ktesifonporten) er den største buegangen i enkeltspenn av uarmert murstein i verden.
Byen ble bygget i det første århundre e.Kr. nær restene av en tidligere by – Opis. Ktesifon var hovedsete for de persiske rikene Partia og dets etterfølger Sasanideriket. På motsatte side av Tigris lå den greske byen Seleukia. Ktesifon var en av de største byene i oldtidens Mesopotamia, og i 570 e.Kr. var byen den største i verden, inntil den ble erobret av muslimene i 637 under de islamske erobringene og dens betydning var over.
Under felttoget i Mesopotamia under første verdenskrig fant et stort slag mellom engelskmenn og tyrkerne sted i Ktesifon 22.–25. november 1915, som endte uavklart da begge parter trakk sine styrker ut fra slagstedet. Det endelige utfall av krigen ble Iraks løsrivelse fra Det osmanske rike, og senere landets selvstendighet.

Etymologi

Romernes latinske navn Ctesiphon er overtatt fra det greske Ktēsiphôn (Κτησιφῶν), en hellenistisk utgave av et lokalt navn som har blitt rekonstruert som Tisfōn eller Tisbōn. I iranskspråklige tekster fra Sasaniderikets tid er det stavet som tyspwn (noe som kan bli lest som Tīsfōn, Tēsifōn, etc.) i partisk, på mellompartisk og i kristneKristendom| sogdiske tekster (på syrisk alfabet). Nypersisk form er Tīsfūn (تیسفون).
Morro Bay kraftverk

Morro Bay kraftverk er et kombinert oljekraftverk og gasskraftverk i delstaten California i USA. Det har en installert produksjonskapasitet på 1056 MW, fordelt på 4 turbiner. Dette er delstatens fjerde største fossile kraftverk målt etter installert produksjonseffekt. Anlegget ble påbegynt omkring 1950 og stod ferdig i 1963. Brenselkilden er naturgass og olje.
Paleogen

Epoker

Epokene som paleogen deles i, er paleocen, eocen og oligocen.
De respektive skillene går ved henholdsvis 56 og 33,9 millioner år før nåtiden.

Tektonikk

Sørkontinentet Gondwanaland ble delt i Antarktis, Australia og Sør-Amerika.
I nordkontinentet Laurasia begynte Grønland og Europa å skille lag.
Tethyshavet ble lukket helt.
I løpet av de såkalte laramidske og alpine  fjellkjedefoldningene ble Alpene, Andesfjellene, Atlasfjellene, Himalaya og Rocky Mountains dannet.

Bergarter

Sedimentære bergarter er vanlige fra paleogen.

Klima

Klimaet var i første del av paleogen forholdsvis varmt. For omkring 40 mill. år siden inntraff en tydelig klimaforverring, der gjennomsnittstemperaturen sank med kanskje 10 °C i løpet av få millioner år. Det er trolig at de store isdekkene i Antarktis ble dannet på denne tida, mens den nordlige halvkula fortsatte å være isfri gjennom hele perioden.

Planteliv

Skogene på land var dominert av furuplanter, sypresser og løvtrær. Klimaet var forholdsvis varmere og fuktigere enn i dag helt fram til slutten av perioden, og store deler av kontinentene var skogkledde. Gress var ikke en vanlig plantetype, og gressletter (prærie, steppe, savanne) slik vi kjenner dem i dag utviklet seg først i den påfølgende perioden.

Dyreliv

Fuglenes og pattedyrenes radiasjoner satte inn.
Infusorier

Infusorier eller infusjonsdyr er en foreldet betegnelse for alle slags bittesmå organismer som lever i ferskvann, for eksempel protozoer som flagellater, flimmerdyr og amøber, og flercellede dyr som nematoder og hjuldyr. Av og til blir betegnelsen brukt som et synonym for flimmerdyr.

Infusorier i akvariebruk

Infusorier blir jevnlig brukt innen akvaristikken som næringsrik levendefôr for yngel som er for liten til å spise vanlig fiskefôr. Mange dyrker og vedlikeholder egne kulturer med infusorier som gis til nyklekket yngel den første leveuken.
Odontogracilis

Utseende

Middelsstore, tynne, mørkt brunlige trebukker med noe forkortede dekkvinger. Antennene er tynne, omtrent halvparten så lange som kroppen, noe utvidet og sagtakkede mot spissen. Pronotum er tønneformet, omtrent så bredt som langt. Dekkvingene er innsvingende på sidene, tilspissede bak, spissene når til to tredjedeler av bakkroppens lengde og spriker kraftig i den bakre delen. Beina er nokså lange, lårene tydelig klubbeformede. Bakkroppen er lang og tynn.

Utbredelse

Artene er kjent fra Mexico i nord til Panama i sør.
Biskop Gunnerus' gård

Biskop Gunnerus' gård i Dronningens gate 5 i Trondheim ble oppført i sin opprinnelige form etter bybrannen i 1708.
Gården besto av en toetasjes rektangulær hovedbygning med énetasjes sidebygninger mot øst og vest. Med sitt høye valmtak ruvet den over bebyggelsen mot vest, men hadde på motsatt side av gata en annen større bygning, Grambowgården, mens det store Ridderhuset lå tvers over Apotekerveita. Eiendommen ble kjøpt av biskop Johan Ernst Gunnerus i 1767 og benyttet både som privatbolig og som samlingssted for medlemmene av Det Kongelige Norske Videnskabers Selskab. Biskop Gunnerus var opptatt av en rekke vitenskaper og hadde en større samling av naturhistorisk og etnografisk materiale i tillegg til et stort bibliotek. Disse samlingene ble oppbevart i gårdens østre del, i sidefløyen mot tveita.
Gården ble i 1830 overtatt av tollkasserer Aage C. Schultz, som fremhevet seg på flere områder, bl.a. som en sentral person i byens musikkliv. I 1870 ble eiendommen solgt til Andreas Myhre . Han tok bygningen i bruk til hotell under navnet Britannia Hotell. Den ble revet i 1895 for å gi plass til en ny hotellbygning i mur.
Eier av hotellet på det tidspunktet var Petet A. Clausen, som beholdt deler av den gamle bygningen og fikk den satt opp som privatbolig på Ilevollen, med gateadresse Ilevollen 7. Her har den i mange år vært brukt videre som privatbolig, men ble i tillegg omkring 2000 tatt i bruk som lokale for musikkbarnehagen Musikkmanesjen.
Det norske institutt i Athen

Det norske institutt i Athen, egentlig Det norske institutt i Athen for antikkvitenskapelige fag, er et norsk vitenskapelig institutt i Athen som ble opprettet i 1989. Instituttet er det fjortende utenlandske arkeologiske instituttet i byen. Det drives og finansieres i samarbeid mellom universitetene i Oslo, Bergen, Tromsø og NTNU. Instituttet har blant annet igangsatt arkeologiske utgravninger i Tegea i Arkadia (sentrale Peloponnes) og Petropigi.
Sørum prestegård

Sørum prestegård eller Huseby gård (gnr./bnr. 32/4) ligger på nordsiden av fylkesvei 171 litt øst for Sørum skole. Det blir noen få hundre meter fra Sørum kirke.
Prestegården ser ut til å ha en lang historie. Det skal dreie seg om tidligere krongods som er utlagt til prestegård, muligens omtrent på den tiden da kirken ble oppført.
En prestegårdsbygning fra 1760-årene ble avløst av dagens bygning i 1838, og denne bygningen ble omfattende restaurert i 1994.
I 2012, etter at den tidligere sognepresten flyttet ut fra prestegården, ble det tatt til orde for at neste prest skulle tilbys en mer tidsriktig bolig, mens den eksisterende prestegården skulle gjøres om til kultur- og aktivitetssenter. Opplysningsvesenets fond besluttet imidlertid å beholde prestegården som prestebolig og å pusse den opp i 2013 innen ny prest i fast stilling tiltrådte.
En viss kulturvirksomhet ser likevel ut til å være knyttet til prestegårdslåven.
Coyoacán

Coyoacán befinner seg sentralt i Mexicos føderale distrikt. I 2000 var det registrert 639 021 innbyggere i Coyoacán, som har et samlet areal på 54,4 km².
Coyoacán var tidligere en egen by, men er nå oppslukt av storbyen. Midt i Coyoacán ligger renessansekirka San Juan Bautista fra sent på 1500-tallet, omgitt av flotte, fargerike hus i kolonistil. Her holdes det et fargerikt marked, og området har også et livlig uteliv. Like ved finnes hjemmet til kunstnerne Diego Rivera og Frida Kahlo, samt huset der Lev Trotskij bodde og ble drept i 1940.
Nasjonalparken Viveros de Coyoacán har mellom 2 500 og 3 500 besøkende hver dag. Den er en kombinert planteskole og offentlig park. I Coyoacán liger også dyrehagen Zoológico Los Coyotes. Den har hovedsakelig en regional fauna med arter som hører hjemme i Mexicodalen, deriblant to coyoter.
Navnet Coyoacán kommer fra nahuatl og betyr «Coyotestedet».
Tour Down Under 2011

Tour Down Under 2011 var den 13. utgaven av sykkelrittet Tour Down Under. Det ble arrangert fra 18. januar til 23. januar 2011. Rittet ble vunnet av australieren Cameron Meyer fra Garmin-Cervélo.
Karen O

Tidlig liv

Karen O ble født i november 1978 i Busan, Sør-Korea til en koreansk mor og en polsk far. Hun flyttet etterhvert til USA, hvor hun vokste opp i Englewood, New Jersey. Hun har kommentert hennes barndom følgende: «Det er nesten pinlig hvor veloppdragen jeg var, noe som nok er grunnen til at jeg gjør ting som å spytte vann på meg selv på scenen som en voksen». Hun var på Oberlin College, men ble overført til New York Universitys Tisch School of the Arts.

Privatliv og støtte

Hun gikk ut med Spike Jonze og Liars vokalist Angus Andrew på enkelte tidspunkter. I 2011 giftet Karen O seg med kjæreste Barnaby Clay. Karen har støttet Small Kids Rock, en nasjonal nonprofit som arbeider for å restaurere og revitalisere musikkutdanning i vanskeligstilte amerikanske offentlige skoler, ved å male en tilpasset Fender Strat og donere den til en auksjon for å samle inn penger til organisasjonen.
Kondorer

Beskrivelse

Kondorer er store gribbeliknende fugler med et nakent hode og delvis naken hals. Nebbet er krumt og klørne kraftige. Disse tilpasningene likner dem vi finner hos gribber, og kondorene lever i stor grad på samme måte. Hovednæringen er åtsler, men de kan i sjeldne tilfeller også ta levende dyr. De har delvis vært utsatt for utryddelsesjakt fordi de har blitt beskyldt for å ta lam.
Tross likheten med gribber stammer kondorene fra en annen gruppe. I en tid har man trodd at kondorene var i nær slekt med storkefugler, i motsetning til de virkelige gribbene som er haukefugler, men nå peker nyere forskning i retning av at kondorene kan bli skilt ut i sin egen orden - Cathartiformes. Fellestrekkene skyldes at de to gruppene har utviklet seg til å leve på samme måte, som åtseletere i tørre strøk. Kondorer jakter først og fremst med en høyt utviklet luktesans, mens de virkelige gribbene baserer seg på synet.
Tolga-Vingelen Fotballklubb

Historie

I 2009 rykket klubben opp til 4. divisjon under ledelse av Tor Magnus Hansen.
Samme år ble seriesystemet lagt om, noe som førte at klubben rykket ned igjen. Hansen ga seg etter 2010-sesongen. Jan Røe, Trond Rusten og Terje Sandberg har vært trenere i klubben etter den tid. Jan Røe tok over igjen etter Sandberg. Jan Røe ga seg som hovedtrener etter en sterk 2.-plass i 2016-sesongen. Svein Aasen tok over treneransvaret. I en dårlig 2017-sesong berget laget så vidt plassen da de slo Oppdal 3-0 i siste serierunde.
Etter ett år på siden av sidelinjen tok Jan Røe på ny på seg treneransvaret for 2018-sesongen.
Klubben fikk nasjonal oppmerksomhet for sin nakenkalender i 2016, der TV 2 Sporten omtalte saken. Det ble laget en ny kalender i 2018.
Klubben startet mot høstsesongen i 2016 sitt eget nett-TV-program de kaller BreddeFotballXtra hvor alle målene og høydepunktene fra hjemmekampene vises.

Stadion

Sætersgård Stadion er Tolga-Vingelen Fotballklubbs hjemmebane og kan romme 250 personer sittende og flere hundre ståplasser. Stadionet er delt inn i to tribuneseksjoner som ligger på langsiden ved Sætersgård-bygget der garderobene er.
Sommeren 2018 ble det montert 120 nye tribuneseter i gult og svart på hovedtribunen. De er også formet etter klubbens navn, TVFK.
Det er planer om å få bygget en kunstgressbane.
Stiftelsen Betania

Historie

Alma Halse kom til Finnmark i 1933, utsendt av pinsemenigheten Filadelfia Ålesund. Hun så den sosial nøden blant befolkningen i Finnmark, i mellomkrigsårene. Hun startet det som etterhvert skulle bli en stor institusjon. Det var særlig barnas nød som grep henne og i begynnelsen var det et barnehjem det ble satset på.
Betania Alta ble etablert av Alma Halse i 1937, da et uferdig hotell ble kjøpt. Det sies om Alma at hennes visjon og stå-på-humør, gjorde inntrykk, og at hun knyttet til seg arbeidere fra hele Norge. De første årene var det kun en bygning. På hvert rom bodde flere mennesker.
Pauline Fauskanger fra Askøy, ved Bergen. Under et arbeidsopphold i Molde, fikk hun av Alma Halse, høre om arbeidet. Hun kjente straks kallet til å reise til Finnmark. Pauline Fauskanger er utdannet jordmor og sykepleier, og har arbeidet ved Betania i 48 år. Hun forteller at hun i de første årene arbeidet uten lønn, slik andre også gjorde. Det eneste arbeiderne fikk var kost og losji, samt litt lommepenger nå og da.
Etter den andre verdenskrig og ødeleggelsene i Finnmark var Betania det første permanente huset som ble gjenreist i Alta.
Arbeidet har vært inne i tre epoker. Først pionertiden som varte fram til 1950-tallet. Deretter frivillighetstiden, fram til Alma Halse døde i 1969. Det var en tid da idealister fra hele Norge kom for å delta i arbeidet. Kristne som så det som et kall å få hjelpe medmennesker. Alma Halse døde i 1969, 64 år gammel.
Fra omtrent 1970 begynte den tredje epoken, den profesjonelle tiden. Karl Hykkerud overtok ledelsen. Også ikke-kristne arbeidere ble ansatt og de ansatte fikk lønn. En ny sykehuslov kom i 1970-årene, den medførte store forandringer. Barnehjemmet ble avviklet, og det ble satset mer på psykiatri og allmindelig eldreomsorg. .
I dag er Betania Alta en stor institusjon med 130 ansatte.

Minnefond

Alma Halses minnefond for viderutvikling av stiftelsens arbeid.
Abhidharma mahāvibhāṣaśāstra

Abhidharma mahāvibhāṣaśāstra (sanskrit; devanāgarī: अभिधर्म मह्विभ्स्त्र, tibetansk: བྱེ་བྲག་བཤད་མཛོད་ཆེན་མོ་, wylie: bye brag bshad mdzod chen mo, THL: jedrak shé dzö chenmo), ordrett «avhandling om det store kompendiet om Abhidharma», er en gammel buddhistisk tekst. Den er antatt å ha blitt forfattet omkring 150 e.Kr.
Forfatterskapet tilskrives tradisjonelt 500 arhater, omkring 600 år etter Buddhas parinirvana. Sammensetningen av teksten, tilskrives Katyāyāniputra.
Nedre Glomma Avis

Nedre Glomma Avis er en gratisavis som distribueres til alle husstandene i Sarpsborg og Fredrikstad. Det gir et opplag på 53.000. Avisen kom første gang ut i november 2009, og gis ut annenhver uke. Ansvarlig redaktør i avisen er Tom Helgesen, tidligere redaktør i Sarpsborg Arbeiderblad. Avisens overordnede misjon er å være en brobygger mellom Sarpsborg og Fredrikstad, og speile den utviklingen som skjer i regionen.
Etter at Edda Media la ned sin gratisavis SarpsborgAvisa tidligere i 2009, åpnet det seg et rom i markedet for en ny gratisavis, noe Nedre Glomma Avis har benyttet.
14. oktober

Navnedag

Kaia, Kai
Tarlac (by)

Tarlac (offisielt City of Tarlac) er en by på Filippinene og er administrativ hovedsete for provinsen Tarlac i regionen Central Luzon. Den har 342 493 innbyggere (2015).
Nedre Fiskumfoss kraftverk

Nytt kraftverk

NTE har besluttet å bygge et helt nytt kraftverk inne i fjellet. Det vil stå ferdig i 2023, og øke produksjonen med 105 GWh til 382 GWh. 
Investeringen blir på 1 milliard kroner. Det gamle kraftverket vil driftes som normalt i anleggsperioden.
Osservatorio Astronomico della Montagna Pistoiese

Osservatorio Astronomico della Montagna Pistoiese (Pistoafjellenes astronomiske observatorium), også kjent som Osservatorio di Pian dei Termini, er et astronomisk observatorium i San Marcello Pistoiese i Toscana i det sentrale Italia.
Atmosfærisk trykk

Med atmosfærisk trykk (eller lufttrykk) menes luftens hydrostatiske trykk på et gitt sted i jordens atmosfære. Det svarer til forholdet mellom tyngden av luftsøylen opp til lufttom høyde over en flate på dette stedet og arealet av flaten. Lufttrykket angis ofte i enheten hektopascal (hPa), altså 100 pascal, som er lik én millibar (mbar). Millibar og millimeter kvikksølv er eldre betegnelser som ikke lengre er i bruk. Lufttrykket på jorden ved havets overflate er gjennomsnittlig 1 013,25 hPa, som er lik 1 atm, som er lik 760 mm Hg. Lufttrykket avtar med høyden over havet.
Lufttrykkgradientene i atmosfæren setter opp luftstrømmer (vinder) av varierende styrkegrad. Disse frakter varme og fuktighet over store avstander og fører til varierende værforhold.
Det laveste lufttrykket som er målt ved havoverflaten er 870 hPa. Dette ble målt i sentrum av en tropisk syklon øst for Filippinene, 12. oktober 1979. Det høyeste lufttrykket som er målt på bakkenivå er 1 083 hPa, målt i Agata i Sibir, 31. desember 1968.
I Norge er det laveste målte lufttrykk 936 hPa, registrert i Bergen den 27. januar i 1907, og det høyeste målte 1 061 hPa, registrert den 23. januar 1907 i Dalen, Telemark.
18. århundre

Det 18. århundre varte fra 1. januar 1701 til 31. desember 1800 i den gregorianske kalenderen.
I det 18. århundre hadde opplysningstiden en stor innvirkning på samfunnet, og både den franske revolusjonen og den amerikanske revolusjonen fant sted i denne perioden. Filosofi og vitenskap hadde i denne perioden økt betydning i forhold til tidligere. Filosofene i det 18. århundre drømte om lysere tider. Denne drømmen ble til virkelighet med den franske revolusjonen, selv om det ble senere svekket av frykten for Maximilien Robespierre. Ved det første omfavnet monarkier i Europa opplysningstidens idealer, men med den franske revolusjonen fryktet de å miste sin makt og opprettet kontrarevolusjonen.
Det osmanske riket var i en langvarig nedgang, det klarte ikke å holde tritt med de teknologiske fremskrittene i Europa. Det 18. århundre markerte også slutten av den polsk-litauiske samveldet som en selvstendig stat. Det en gang så store og mektige riket, som en gang var i stand til å erobre Moskva og beseire den store ottomanske hæren, kollapset under mange invasjoner. Det semi-demokratiske regjeringssystemet var ikke effektivt nok til rivaliserende monarkiske nabolandene Preussen, Russland og Østerrike som delte Commonwealth territorier blant dem, noe som endret den sentraleuropeiske politikken for de neste hundre årene.
Storbritannia ble en stormakt i verden med Frankrikes nederlag i Amerika, i 1760-årene og erobringen av store deler av India. Men Storbritannia mistet mange av sin nordamerikanske kolonier etter den amerikanske revolusjonen, som var aktivt hjulpet av den franske. Den industrielle revolusjon startet i Storbritannia rundt 1770 med produksjon av den forbedrede dampmaskinen. Til tross for sin beskjedne begynnelse i det 18. århundre, ville det radikalt endre samfunnet og miljøet.
Slåpetornstjertvinge

Utseende

Begge kjønn har brunlig, mørk farge på vingenes overside. Hunnen har et bredt orange, litt halvmåneformet, bånd på framvingenes overside. Hannen har kun en svak antydning til et slik bånd. Ved «stjerten», finnes også noen mindre orange flekker. Vingeundersidene er stort sett oker farget eller lyst brun. Det er et hvitkantet brunere tverrbånd,  over vingene. Bakvingen har et gul orange svakt bånd langs vingekanten.  
Vingespennet er mellom 28 og 40 millimeter.

Levevis

Slåpetornstjertvinge finnes i skog kombinert med åpne lysninger, men også i parker og hager.   
Larven lever på hegg og slåpetorn, av både unge blad og kopper. Den kan også leve på plommetrær i hager.
Slåpetornstjertvinge tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med hardt skall. Når skallet er hardt begynner omdanningen fra larve til den voksne (imago) glansvingen. De indre organer brytes i varierende grad ned til en cellemasse.  En omorganisering skjer og dyret bygges opp igjen.  Puppeperioden varierer etter temperaturen, vanligvis noen uker.

Rødlisteart

Slåpetornstjertvinge er på den nasjonale rødlisten, og har kategorien NT – Nær truet  (Near threatened).
Slåpetornstjertvinge  har hatt stor tilbakegang flere steder og er på den nasjonale rødlisten fordi artens leveområder er redusert.

Utbredelse

Slåpetornstjertvinge finnes i Danmark, det sydligste av Sverige og Finland. Den er utbredt i Asia øst til Amur og Korea, i Europa, unntatt lengst nord. Utbredt i det sørøstlige Norge langs kysten til Telemark.
Dayi

Dayi (kinesisk: 大邑县 ; pinyin: Dàyì Xiàn) er et fylke i provinsen Sichuan i Folkerepublikken Kina.  Det tilhører den subprovinsielle by Chengdu.
Befolkningen var i 1999 på:493.116.

Kulturminner

Residensen til familien Liu i Dayi (Dayi Liushi zhuangyuan, 大邑刘氏庄园) – det vil si til godseieren Liu Wencai (刘文彩) – ble i 1996 oppført på Folkerepublikken Kinas liste over kulturminner. Liu Wencai (død 1949) ble i kommunistisk propaganda i Mao-tiden fremstilt som selve arketypen på en grusom utbytter av fattigbøndene.
Problerhinus

Utseende

Middelsstore, kraftige, svarte gullbasser. De har korte bein, kroppsformen er ikke like langstrakt som hos mange andre Cremastocheilini. Pronotum er bredest noe foran midten, noe tilsmalnet bakover, med rettvinklede bakhjørner, og har et kort fremspring foran i midten. Dekkvingene har grov punktering som ikke danner tydelige rader.

Levevis

Artene lever underjordisk, trolig i maur- eller termitt-tuer.

Utbredelse

Slekten er utbredt i Afrika.
Fjärdhundra

Fjärdhundra er et tettsted i Enköping kommune i Uppsala län i landskapet Uppland i Sverige. I 2010 hadde tettstedet 951 innbyggere. Fjärdhundra ligger cirka atten kilometer nordvest for Enköping.
Agnyphantes expunctus

Utseende

Agnyphantes expunctus er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Agnyphantes expunctus er den eneste norske arten fra denne slekten, så forveksling med andre arter skulle ikke by på et problem. Men flere av dvergedderkoppene er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Apocolocyntosis

Apocolocyntosis (divi) Claudii, «Transformasjonen av (den hellige) Claudius til et gresskar», er en politisk satire om den romerske keiseren Claudius. Apocolocyntosis er latinisert gresk, og er noen ganger translitterert som Apokolokyntosis (Ἀποκολοκύντωσις). Den greske tittelen ble gitt av den romerske historikeren Dio Cassius, som selv skrev på gresk. Han tilskrev satirens forfatterskap til Seneca den yngre. De fleste moderne forskerer aksepterer denne tilskrivelsen til Seneca, men et mindretall hevder at de to verkene ikke er det samme, og at den bevarte teksten ikke nødvendigvis er forfattet av Seneca.
I det originale manuskriptet bærer det anonyme verket tittelen Ludus de morte Divi Claudii («Teaterstykke om den hellige Claudius' død»). Det ble identifisert som den samme teksten først lenge etter omtalen til Dio Cassius.
Apokolokyntosis er det eneste eksempel på menippisk satire som har overlevd fra den klassiske perioden. Tittelen spiller på begrepet apotheosis, den prosess hvorved døde romerske keisere ble anerkjent som guder.
Jinnan

Jinnan (pinyin: Jīnnán Qū) er et bydistrikt i byprovinsen Tianjin i Folkerepublikken Kina. Det ligger mellom byens sentrum og Bohaibukten. 
Navnen må forstås som «Tanjin sør» [nan=sør]; sør for Tanjin, som før var en noe mindre by.